SET ปิดวูบ14จุด รับปัจจัยตปท. หลังตัวเลขเศรษฐกิจจีนต่ำคาด แนะจับตากลุ่มแบงก์ทยอยประกาศงบ
SET ปิดวูบ14จุด รับปัจจัยตปท. หลังตัวเลขเศรษฐกิจจีนต่ำคาด แนะจับตากลุ่มแบงก์ทยอยประกาศงบ โดยดัชนีปิดตลาดวันนี้ ที่ระดับ 1,582.57 จุด ลบ 14.47 จุด หรือ 0.91% มูลค่าการซื้อขาย 4.15 หมื่นล้านบาท
14 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,582.57 จุด ลบ 14.47 จุด หรือ 0.91% มูลค่าการซื้อขาย 4.15 หมื่นล้านบาท
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวลงจากความกังวลเศรษฐกิจจีน หลังจากที่ตัวเลขการส่งออก และนำเข้า ชะลอตัวลง ทำให้ตลาดหุ้นในภูมิภาคเอเชียวันนี้ส่วนใหญ่จะติดลบกัน
อย่างไรก็ตี ยังต้องติดตามความคืบหน้าการปิดหน่วยงานของรัฐบาล (ชัตดาวน์) ของสหรัฐฯที่ยืดเยื้อว่า สหรัฐฯจะสามารถตกลงกันได้เมื่อใดส่วนในประเทศก็ให้ติดตามการทยอยประกาศผลประกอบการของกลุ่มแบงก์ ซึ่งอาจทำให้ตลาดฯมีความผันผวนได้
สำหรับแนวโน้มการลงทุนในวันพรุ่งนี้ (15 ม.ค.) นายชัยยศ กล่าวว่า ตลาดฯมีโอกาสที่จะอ่อนตัวลงได้ พร้อมให้แนวรับ 1,575 จุด ส่วนแนวต้าน 1,590-1,595 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
IVL มูลค่าการซื้อขาย 3,858.96 ล้านบาท ปิดที่ 48 บาท ลดลง 5.50 บาท
BDMS มูลค่าการซื้อขาย 3,115.86 ล้านบาท ปิดที่ 23.50 บาท เพิ่มขึ้น 0.60 บาท
PTT มูลค่าการซื้อขาย 3,052.44 ล้านบาท ปิดที่ 48 บาท ลดลง 1.25 บาท
AOT มูลค่าการซื้อขาย 2,233.98 ล้านบาท ปิดที่ 68.25 บาท ลดลง 0.25 บาท
PTTGC มูลค่าการซื้อขาย 1,942.21 ล้านบาท ปิดที่ 67.50 บาท ลดลง 3.25 บาท
 
ตลาดหุ้นเอเชีย
